...::: GULDBORG RACING :::...
top_menu_1.jpg
Her vil du kunne finde alle de nødvendige oplysninger om teamet, de produkter vi fører samt priser. Har du/i spørgsmål til noget som i ikke kan finde
på vores hjemmeside er du altid velommen til at kontakte os på tlf 23259144, så besvare vi gerne dine spørgsmål du måtte have. Nedfor kan du læse
kort om hvem Guldborg Racing er.
Guldborg Racing blev startet i 2005 af Allan og Bo Guldborg, Vi vendte tilbage til karting efter en lang pause fra sporten. Kort efter begyndte vi importen
af First Racing Kart fra Italien, som stadig er det mærke vi bruger den dag i dag. I 2008 efter, at Allan var ved at miste sin datter pga. sygdom tillod
Gianni Bianchi, ejeren af First Kart, at Allan lavede en række chassi´er tilpasset de danske baner og det danske vejr. Chassierne blev produceret på
First Kart fabrikken men efter Allans anvisninger, og med alle de detaljer som Allan gerne ville have. Kartene blev navngivet Jasmin Kart efter Allans datter.
Det gode forhold med Gianni og First fabrikken og vores vilje til stadig at udvikle og teste har gjort at First FX8 og Jasmin EVO karterne er nogle af de bedste chassi´er på markedet, hvilket bevises af talrige sejre og podium pladser.
I 2007 var gennembruds året hvor flere kørere valgte at køre hos Guldborg Racing. Med højdepunktet hvor Jan Andreasen vandt Rotax Nordic Championship
og Jeppe Nielsen blev 5´er efter kun få træninger i karten. Kenneth Hansen som i 2007 havde sin debut sæson i KZ2, kom 2 gange på podiumet og blev en
flot 4´er til DIF mesterskaberne foran Henrik Lilja. Kenneth vandt også det år klubmesterskabet i Grindsted. Mike S Hansen kronede året ved at vinde årets
sidste løb, som er det traditionsrige Præmieløbet i Søndersø. Mike blev også det år bedst placeret Rookie i Nat A 100cc ved JFM mesterskabet.
2008 blev året hvor Allan Guldborg gav sig selv et come back som aktiv kører. Det blev lidt op og ned gennem sæsonen, men alt i alt en godkendt indsat med en samlet 3. Plads i JFM og en 13. Plads i DIF-mesterskaberne. Jesper Jacobsen startede med karting som kører hos Guldborg Racing i 2007. I 2008 lå han stabilt i top 10 og kunne med lidt held være kommet længere frem
2009 blev året hvor Guldborg Racing endelig vandt RMC. De to team kammerater Andreas H Jensen og Mike Hansen var fra start med fremme i kampen om mesterskabet, men det blev Andreas der til sidst trak fra. I det sidste løb kunne Andreas sikre sig mesterskabet og dermed også billetten til VM. En billet som Andreas kvitterede for med en flot 6. Plads i VM-finalen. Ud over Rotax klasserne var Guldborg Racing også at finde i KZ2 hvor Morten D Jensen sikrede sig en 4. Plads i DIF-mesterskabet. Kim Nielsen kørte sig til en samlet 6. Plads i JFM og sikrede sig som en sidegevinst også klubmesterskabet.
2010 Blev året hvor Guldborg Racing slog sit navn fast international ved at vinde Euro Challengen og det danske mesterskab med Andreas H Jensen i DD2, Samt en flot 7 plads ved Grand Final i La Conca (IT). Det var også året hvor andre unge kører som Alexander Weiss og Benjamin Karlog stillede op Guldborg Racing i Euro Challengen. Alexander Weiss som i sit andet år i Rotax Junior fik international debut, og som den eneste dansker der i junior klassen nåede alle 4 finaler, endda med så flotte resultater som 4 hurtigst i tidstagningen i den sidste afd. i Genk, hvor han uheldigvis blev påkørt så han ikke kunne gennemfører finalen endda fra en 9 plads. Tonni Larsen fik debut i Rotax Mini klassen hvor han gennem det meste af sæsonen satte top 3 tider og kørte en lille håndfuld podie pladser hjem. Christian sørensen kom til GR i midten af sæsonen og var flere gange på podiet i den danske max challenge, og kronede året ved at vinde på Rotax og futura klassen til DM Revancen endda på samme dag.
2011 Sæsonen bød igen på Euro Challenge, men nu også med deltagelse i forårets Rotax Winter Cup som køres på Campillos banen lidt nord for Malaga i Spanien. Her stillede GR til start med 2 kører der skulle teste de nye chassier fra Birel, som nu producere First Karten. Begge kører fik værdifulde omgange i kroppen og virkede til at være godt forberedt iden den første afd. i Euro Challenge, hvor også Mike Hansen ville støde til teamet. I 2011 sæsonen blev det til en 3 plads ved 2nd afd. i Wackersdorf til Mike Hansen, som desværre var uheldig i den 3 afd. på Thy banen i Danmark. Gennem hele sæsonen var flere kører fra Guldborg Racing på podiet.
2012 sæsonen vil byde på deltagelse i den Danske Rotax Max Challenge, Euro Challenge, BNL, Rotax Winter Cup og 24 Karting Le Mans. Guldborg Racing sigter igen efter mesterskabs titler, både nationalt men også international, så skal det være dig der skal stå øverst på podiet, vil vi hos Guldborg Racing gøre alt for at du kan nå dit mål.
Filosofien hos Guldborg Racing har altid været, at tilbyde kører det bedste Udstyr og forhold, til den bedste pris. Vores tætte forhold til First fabrikken har også betydet, at vi nu er det officielle Rotax Racing Team for First. Vores mål i racing teamet er at udvikle kørerne og vinde så mange titler som mulig. Lykkes det at udvikle kørerne rigtigt og gi dem de rigtige værktøjer at arbejde med, kommer resultaterne også.
Vælger du at blive en del af Guldborg Racing, vil du være en del af et fuldt professionelt racing team med mere end 20 års erfaring og "know how" inden for karting. Du vil også være en del af et racing team som er så tæt på at være et fabriks racing team som muligt, med altid de nyeste produkter og updateringer der er.
Her kan du se liste over de ting som Guldborg Racing råder over til løb. Se HER
Allan L Guldborg